stanford-oval/wikipedia huggingface dataset:
לירוי גראמן
חברת גראמן להנדסת אווירונאוטיקה > התרחבות

מאחר שהחברה התרחבה, היא הועברה ב-1931 לרובע גדול מעט יותר – וואלי סטרים, לאחר מכן לפארמינגדייל ב-1932 ולבסוף בתפייג' ב-1937. גראמן הודיע כי שיא ההתפשטות של החברה יהיה המספר "250". לטענתו, מספר עובדים גדול מזה יהווה נקודה לאיבוד שליטה על החברה. אך מיד לאחר הצהרה זו, רואה החשבון של החברה טוול, הודיע לגראמן כי בהתאם לבדיקתו האחרונה מועסקים בחברה כבר למעלה מ-256 עובדים. בהמשך עלה מספר העובדים מ-700 בשנת 1939 ל-25,500 עובדים בשנת 1943, והחברה הפכה ליצרנית המטוסים העיקרית של הצי האמריקני.
סגנון ניהול

על אף ביישנותו, גראמן היה ידוע בתור מנהל ש"מלכלך את הידיים", והוא ניהל שיח חופשי עם סגל מנהליו כמו גם עם העובדים בקומות הנמוכות ביותר במפעל. קשריו עם סווירבול היו יוצאי דופן. שניהם עבדו ברצון באותו המשרד; שניהם הצהירו כי לא יבוא ריב ביניהם שלא ייפתר באופן מיידי ורגוע, לפני שמישהו מהם יעזוב את המשרד.
קיץ 1944 היווה תקופה לא קלה עבור גראמן. את שחרור הלחצים הוא ביצע בצורה מעט לא שגרתית; הוא קרא לטייס הניסויי סלדן "קוני" קונברס וביקש לבדוק מטוס F-6F הלקט שהוצד לחזית. לאחר שבדק את תא הטייס במשך עשר דקות גראמן הוריד את קונברס מהמטוס, התניע ומהר התרומם אל על לטיסת הרגעה של חצי שעה. על אף שזו הייתה הפעם הראשונה מזה שנים שטס במטוס קרב, הוא טען שעשה זאת כדי לקחת את הצרות שלו למעלה ולהשאירן שם. כשנחת התעקש לשלם את הדוח על עברת טיסה, וכן הוסיף לתשלום ארבעה דולר נוספים על "עבירות שעשה באוויר ולא הובחנו".
מלחמת העולם השנייה

למרות הקשיים של מלחמת העולם השנייה, חברת גראמן הצליחה להחזיק בקשריה הצבאיים והאזרחיים. למעשה, חלה תפנית לטובה לאחר שב-1940 צרפת ובריטניה הזמינו מטוסים מסוג F4F ויילדקט, הראשונים מעיצוביו של גראמן למטוסים חד מנועיים. בהמשך המלחמה החברה תססה ופרויקטים רבים הושקו והושלמו, ביניהם המטוסים החד מנועים הגדולים ביותר עד למלחמה זו: מפציץ הטורפדו TBF אוונג'ר, F7F טייגרקט וF8F ברקט.
לקראת סוף המלחמה גראמן חלה בדלקת ריאות והוא נאלץ לקבל הזרקת פניצילין. כתוצאה מההזרקה ראייתו נפגעה מאוד, וכן הוא נראה פחות במסדרונות החברה.
לאחר המלחמה

כמו כל החברות לייצור נשק, חברת גראמן נתקלה בשפל גדול בעקבות סיום המלחמה ומספר העובדים צנח לכ־5,400. הפיטורים היו קשים ביותר משום שבחברה הייתה נהוגה תרבות עבודה שיתופית וחברתית. לבסוף, רק 126 עובדים הכריזו כי הם מתכוונים להמשיך ולעבוד בחברה. בסופו של דבר סווירבול החליט שעליו לפטר את כל העובדים. אך גראמן בכל זאת שמר על העובדים הווטרנים למודי הניסיון שעבדו בחברה עשר שנים או יותר. גראמן עזב את משרתו כמנהל החברה ב-1946, אך המשיך והחזיק בתפקידי ניהול משניים.
עדיין בשיתוף עם שאר חברי הגרעין הראשוני גראמן וסווירבול בנו מחדש את החברה. ראשית היה עליהם לחדש את הקשר עם הצבא האמריקני, ונפתח קו יצור חדש למטוסי קרב. גראמן יזם ותכנן לראשונה קו יצור של מטוסי סילון, F9F פנתר ב-1949, על אף שהתנופה הגדולה ביותר של החברה לאחר המלחמה הייתה ב-1960 עם מטוסי A-6 אינטרודר וב-1970 עם מטוסי F-14 טומקט. על אף התעשייה הצבאית הנרחבת של החברה, שמונת חברי הגרעין הגיעו להחלטה משותפת להתרחב לאופקים טכנולוגיים נוספים.
מותו של סווירבול ב-28 ביוני 1960, גרם לגראמן לאבד לא רק את יד ימינו, אלא גם את חברו הטוב ביותר. באותה התקופה גראמן היה צריך להכריע החלטות קריטיות ביותר לעתידה של החברה, אך הוא עבר את כל הקשיים בהצלחה ופתח את החברה לשווקים ומוצרים חדשים. במסגרת הייצור האזרחי חברת גראמן פיתחה את מטוסי הריסוס ואת סדרת גראמן גאלפסטרים בעלי מנועי הטורבו-פרופ ששימשו ומשמשים עדיין בתור מטוסי מנהלים.
באותה עת גראמן החל להתעניין ולהטות את החברה להצטרף לתוכנית אפולו, התוכנית שבמסגרתה שוגרו האסטרונאוטים הראשונים לירח וחזרו בשלום ב-1969. יכולתו לראות המשיכה לפחות, עד כי נאלץ לעטות משקפי שמש גם בזמן עבודתו במשרד.
חיים מאוחרים

למרות שפרש מתפקידו כיושב ראש החברה ב-19 במאי 1966, הוא המשיך בתפקידי ניהול משניים עד ה-15 ביוני 1972. הוא המשיך להופיע במתקני החברה גם לאחר פרישתו, עד שמצבו הבריאותי לא איפשר לו זאת בשנות השמונים המוקדמות, כאשר חלה בסוכרת ונגזלה ממנו "שארית ראייתו". גראמן ומשפחתו שבו לביתם בלונג איילנד, ושם שהו עד למותו של לירוי גראמן בבית החולים מקומי ב-4 באוקטובר 1982, בשנת השמונים ושבע לחייו.
עיטורים

לגראמן הוענקו עיטורים רבים, ביניהם עיטור המצוינות הנשיאותית (1948); תואר דוקטור בהנדסה הוענק לו מידי המוסד הגבוהה ללימודים טכניים בברוקלין (1950); עיטור דניאל גוגנהיים לפורצי דרך בתחום האווירונאוטיקה, ופרס האקדמיה הלאומית למדעים בהנדסה אווירונאוטית (1968).
ב-1972 גראמן נכלל בהיכל התהילה הלאומי לתעופה ולהיכל התהילה לטכנולוגיה של לונג איילנד ב-2002. וב-1953, בעקבות תרומה בסך 110,000$ נקראו על שמו שני בניינים באוניברסיטת קורנל בה למד.
ראו גם

חברת גראמן
חברת נורת'רופ-גראמן
TBF אוונג'ר
A-6 אינטרודר
F-14 טומקט
הערות שוליים

1 2  "The Embattled Farmers." טיים מגזין, 11 ספטמבר 1944. אוחזר: 17 מרץ 2009.
1 2 3 4 5  Treadwell 1990, p. 19.
1 2 3 4 5 6  Fetherston, Drew (19 באפריל 1998). "Raising Grumman: How Leroy Grumman and Jake Swirbul built a high-flying company from the ground up". Newsday. {{cite news}}:  (עזרה)
↑  "Huntington High School History Brochure." Retrieved: 25 March 2009.
1 2 3 4  Thruelsen 1976, p. 19.
↑  Vosilla, John. "1930: Grumman takes flight." (Long Island Business News), 9 January 2004. Retrieved: 18 March 2009.
↑  Thruelsen 1976, pp. 23–24.
↑  Thruelsen 1976, p. 25.
1 2  Thruelsen 1976, p. 34.
↑  Treadwell 1990, p. 21.
↑  Thruelsen 1976, p. 36.
↑  "The Grumman Story." Aerofiles, revised 19 June 1999. Retrieved: 22 March 2009.
1 2 3  Skurla and Gregory 2004, p. 25.
↑  Treadwell 1990, Introduction.
↑  Skurla and Gregory 2004, pp. 24–25.
↑  O'Leary 1983, p. 29.
1 2  Tillman 2001, p. 24.
↑  Barron 1982, p. 825.
1 2 3  Skurla and Gregory 2004, p. 17.
↑  Deagan, Brian. " More Than A Flight Of Fancy." www.tanzanitegem.com, Alpha Imports NY Inc., 2005. Retrieved: 23 March 2009.
↑  Thruelsen 1976, p. 218.
↑  Thruelsen 1976, pp. 219–220.
1 2  Treadwell 1990, p. 128.
↑  Thruelsen 1976
↑  Treadwell 1990, p. 122.
↑  Treadwell 1990, p. 176.
1 2 3  "Founder, First President Of Aerospace Firm." Associated Press, 5 October 1982. Retrieved: 20 March 2009.
↑  "702 Degrees Given by Brooklyn Poly: Honorary Doctorates Awarded H.A. Bethe, Atom Scientist, and L.R. Grumman". The New York Times. 15 ביוני 1950. p. 36. {{cite news}}:  (עזרה)
↑  "NAS Award in Aeronautical Engineering". National Academy of Sciences, 2009. Retrieved: 20 March 2009.
↑  "Leroy Grumman, Test Pilot/Industrialist/Engineer". National Aviation Hall of Fame, 2009. Retrieved: 20 March 2009.
↑  "Past Events / Past Inductees." Long Island Technology Hall of Fame, 2009. Retrieved: 25 March 2009.
↑  "Grumman Gives Cornell $110,000". The New York Times. 6 ביולי 1953. p. 15. {{cite news}}:  (עזרה)
ליגנד

ליגנד או קשיר (אנגלית: Ligand) הוא יון או מולקולה המסוגלים לתרום זוג אלקטרונים (או מספר זוגות) לא קושר ליצירת קשר. מולקולות שהן ליגנדים יכולות לתפקד גם כבסיסי לואיס.
ליגנדים יוצרים קומפלקס עם יון "מרכזי", לרוב מתכת. "דנטטיות" (Denticity, "שן" מיוונית) מוגדרת כמספר האטומים במולקולת הליגנד שנקשרים ליון המתכת המרכזי. ליגנד התורם זוג אלקטרונים אחד, כגון קרבוניל, מכונה מונו דנטטי. ישנם ליגנדים המסוגלים לתרום שניים, ארבעה ואפילו שישה זוגות אלקטרונים. אתילן דיאמין טטרא-אצטט נקשר ליוני מתכת רבים (ליגנד מגשר) או מיצר כמה קשרים עם אותו יון (קלאט). ליגנד כזה הנפוץ בשימוש הוא EDTA ובשל תכונה זו משתמשים בו לטיפול במקרים של הרעלת כספית.
היסטוריה

הראשונים שהשתמשו במונח "ליגנד" היו אלפרד ורנר וקרל סומיסקי, ביחס לכימיה של סיליקון.
סוגי ליגנדים

ליגנדים קלאסיים או בסיסי לואיס פשוטים (simple donor): תורמים זוג אלקטרונים לקשר לכל חומצת לואיס שהיא: יונים, מולקולות או מתכות.
ליגנדי π: בנוסף לתרומת זוג האלקטרונים ליצירת קשר קואורדינטיבי יש קישור נוסף הנוצר מחפיפה בין אורביטלי π בליגנד לאורביטלי d במתכת. הליגנד לא רק תורם זוג אלקטרונים לקשר אלא גם מקבל לאורביטלי π ריקים שלו צפיפות אלקטרונית מאורביטלי d של המתכת. סוג קישור זה קיים רק למתכות מעבר וכך ניתן להסביר, למשל, את יצירת הקומפלקסים של פחמן חד-חמצני CO, שאין לו בסיסיות לואיס כלפי פרוטונים, עם מתכות מטור הניקל (ניקל, פלדיום ופלטינה), קישור שבבסיס הפעולה של ממירים קטליטיים במכוניות.
הערות שוליים

↑  Jackson, W. Gregory; Josephine A. McKeon, [doi:10.1021/ic040042e Alfred Werner's Inorganic Counterparts of Racemic and Mesomeric Tartaric Acid: A Milestone Revisited"], עמ' norganic Chemistry. 43 (20): 6249–6254
| --- | --- |
בקרת זהויות :  NLI: 987007529355105171  BnF: cb12242453s (data)  GND: 4035711-9  LCCN: sh85076868  NKC: ph561150 
ערך זה הוא קצרמרבנושא כימיה. אתם מוזמנים לתרום לוויקיפדיה ו.
מאיר ורטה

| --- | --- |
אין תמונה חופשית
 לידה:  18 באוגוסט 1915 
 פטירה:  12 ביוני 1990 (בגיל 74) 
 מקום קבורה:  הר המנוחות 
 מוסדות:  האוניברסיטה העברית בירושלים 
 בן או בת זוג:  עדה צמח 
 צאצאים:  תמר ורטה-זהבי, דני ורטה, יורם ורטה 
 
מאיר וָרֶטֶה (18 באוגוסט 1915 - 12 ביוני 1990) היה פרופסור להיסטוריה של ארץ ישראל באוניברסיטה העברית בירושלים.
חייו

מאיר ורטה נולד ב-1915 בלודז' שבפולין, ובילדותו, בשנת 1925, עלה לארץ ישראל עם הוריו לישראל. בין השנים 1934 ל-1940 למד פילוסופיה, משפט בין-לאומי, היסטוריה של עם ישראל והיסטוריה כללית באוניברסיטה העברית.
במלחמת העולם השנייה עבד כעוזר עורך  בעיתונים "מלחמתנו", "אשנב" ו"ההגנה". בשנת 1945 הוענק לו תואר שני במדעי הרוח מהאוניברסיטה העברית. ב-1947 יצא ללונדון לערוך מחקר בהדרכתו של סר צ'ארלס ובסטר (אנ') בנושא: 'אנגליה, שאלת היהודים וארץ ישראל במאה הי"ט'. ב-1950 שב לארץ ישראל והחל לעבוד במחלקת המחקר של משרד החוץ ובמדור ההיסטוריה של האנציקלופדיה העברית.
נישא לחוקרת הספרות והמתרגמת עדה צמח. ילדיהם: הסופרת תמר ורטה-זהבי, הבמאי דני ורטה, המשורר והעורך יורם ורטה.
הדוקטורט

בשנת 1954 קיבל ורטה תואר דוקטור מן האוניברסיטה העברית, בהנחייתם של בן-ציון דינור וריכרד מיכאל קבנר. נושא הדיסרטציה היה: 'אנגליה בלבאנט, בסוף שנות העשרים ובראשית שנות השלושים של המאה הי"ט'.  בעבודתו הגיע ורטה לשתי מסקנות: האחת, שהאינטרסים הכלכליים והמסחריים של בריטניה הונעו, במיוחד בימיו של מוחמד עלי, על ידי מניעים אסטרטגיים ופוליטיים. השנייה, כי שר החוץ של בריטניה פלמרסטון נמנע מלעזור לטורקיה עקב חששם של חברי הפרלמנט מפני פגיעה ביחסים עם צרפת.
תגליותיו החשובות

מאיר ורטה בדק במחקרו את השורשים הדיפלומטיים של המדיניות הבריטית בארץ ישראל במאה ה-19. הוא גילה במסמכי משרד החוץ הבריטי מכתבים שאותם שלחו גופים ציבוריים ואנשים, המפצירים בשר החוץ כי יפעל למען שיבת הציונים לארץ ישראל. הגישה המקובלת היא כי הגורמים להצהרת בלפור היו רק האסטרטגיה שנקטה בריטניה לאחר מלחמת העולם הראשונה. ורטה גילה כי בנוסף לכך מניע חזק להצהרת בלפור היה חוויות מיסטיות ואמונות שהתהוו בקרבם של חוגים מילניאריסטיים (זרם של נוצרים משיחיים) במימוש כוונות האל להשבת היהודים לארצם (זאת בניגוד להשקפה שהייתה מקובלת לפיה חוגים אלה התנו את החזרת העם לארצו בהתנצרותו קודם לכן). מאמצים אלה תחילתם בסוף המאה ה-18 ותחילת המאה ה-19. הוא הסיק שלא החוגים הציוניים הם אלו שמשכו את בריטניה להכרזה על הצהרת בלפור וליצירת המנדט הבריטי בארץ ישראל (למרות שרבים מהציונים סברו כי הדבר אירע בגינם), למרות שהם היטיבו לנצל את המצב שנוצר. ורטה אף סובר כי האיש המרכזי מאחורי הצהרת בלפור היה סר מארק סייקס ולא הלורד בלפור.
תפקידיו הנוספים

בשנים 1956-1954 חקר ורטה עבור יד ושם את הארכיונים הגרמניים והבריטיים, בשנים 1956 עד 1958 עסק בפרסום אגרותיו של חיים ויצמן. ורטה אף סייע בעבודת המחקר של ספר תולדות ההגנה, הכין לפרסום את כתביו של יעקב הרצוג וכתביו של ברל כצנלסון.
ספרים

From Palmerston to Balfour: collected essays by Mayir Verete/ edited by Norman Rose; with an introduction by Albert Hourani. London: Frank Cass, 1992
Verete, Mayir/ The restoration of the Jews in English Protestant thought, 1790-1840: Reprinted from: Middle Eastern Studies, January 1972
תעודות בהיסטוריה דיפלומטית של המזרח התיכון. מהדורה מורחבת. ירושלים: האוניברסיטה העברית, בי"ס קפלן, המחלקה ליחסים בינלאומיים, תשל"א.
ספרים שערך

Israel in the Middle East: an introduction/ Yacob Herzog; edited by Meir Verete. Jerusalem: Leonard Davis Institute for International Relations, the Hebrew University of Jerusalem, 1975
מאיר כץ

| --- | --- |
אין תמונה חופשית
 לידה:  1945
 פטירה:  24 באוגוסט 2024 (בגיל 79 בערך)
 מידע כללי
 צאצאים:  נועם כץ
 מספר צאצאים:  3
 ספורט
 ענף ספורט:  כדורעף
 מועדון:  הפועל עין המפרץ
מאיר כץ (1945 – 24 באוגוסט 2024) היה שחקן כדורעף ומאמן כדורעף ישראלי. נחשב לאחת מהדמויות הבולטות ביותר בענף הכדורעף בישראל, הן כשחקן והן כמאמן.
ביוגרפיה

כץ שיחק בקבוצת הכדורעף הפועל עין המפרץ, והיה חלק מרכזי בהצלחתה בשנות ה-70. בזמנו, זכתה הקבוצה בארבע אליפויות ליגת העל בכדורעף ברציפות ובגביע המדינה בכדורעף. כץ קבע שיא הופעות בנבחרת ישראל בכדורעף כששיחק 119 משחקים, והיה לאחד השחקנים הבולטים ביותר בדורו.
ביוגרפיה > קריירת אימון

לאחר פרישתו ממשחק פעיל בגיל 40, עבר כץ לקריירת אימון. הוא אימן את קבוצת הפועל עין המפרץ, וכן את נבחרת ישראל בין השנים 1984 ל-1988, יחד עם גיורא הלפרין.
הוא שימש כיו"ר הוועדה המקצועית של איגוד הכדורעף בישראל, והשפיע רבות על פיתוח הענף בישראל. לאחר שבנו נועם כץ מונה למאמן הפועל מטה אשר/עכו, הוא סייע לו בתפקיד, והגיע רבות למשחקי הקבוצה.
חיים אישיים

מאיר כץ הוא אביהם של נועם כץ, מאמן הפועל מטה אשר/עכו, ושל יובל ותומר כץ, שחקני כדורעף בעבר. הוא נפטר ב-24 באוגוסט 2024 בגיל 79.
הערות שוליים

↑  אבל בספורט הישראל: המאמן המוערך הלך לעולמו בגיל 79, באתר אייס, 24 באוגוסט 2024
↑  אסי ממן, ‏מאיר כץ ז"ל, מגדולי שחקני הכדורעף, הלך לעולמו, באתר ONE‏, 24 באוגוסט 2024
מדינה נייטרלית

מדינה נייטרלית היא מדינה שאינה תומכת בצד כלשהו בסכסוכים בינלאומיים ובמלחמות בין מדינות. מטרתה של מדיניות חוץ נייטרלית היא להותיר את המדינה ללא מעורבות בסכסוכים צבאיים.
יש להבחין בין מדיניות נייטרלית למדיניות חוץ בלתי מזדהה. רעיון הנייטרליות בעת מלחמה מטיל על המדינה הנייטרלית הגבלות מסוימות, זאת בתמורה להכרה של הצדדים לסכסוך בנייטרליות של אותה מדינה. תפיסה רחבה יותר של נייטרליות היא התנגדות עקרונית ללוחמה. בחוק הבינלאומי נושא הטריטוריות הנייטרליות מנוסח באמנת האג משנת 1907.
רשימת המדינות הנייטרליות

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: לא כל המדינות הנוקטות בעיקרון הנייטרליות נמצאות ברשימה.
רשימה חלקית של המדינות הנייטרליות הקיימות בעולם, נכון לתחילת המאה ה-21 הן:
אוסטריה אוסטריה  - שומרת על נייטרליות משנת 1955.
אירלנד אירלנד  - בעלת מדיניות מסורתית של נייטרליות צבאית המוגדרת כאי הצטרפות לבריתות צבאיות.
טורקמניסטן טורקמניסטן - הכריזה על נייטרליות קבועה בשנת 2005, אשר הוכרה על ידי האומות המאוחדות.
ליכטנשטיין ליכטנשטיין - אינה מחזיקה צבא, מאז מלחמת אוסטריה–פרוסיה ב-1866.
פנמה פנמה - הכריזה על נייטרליות קבועה בשנת 1989. הנייטרליות של פנמה מעוגנת על ידי אמנה ספציפית.
קוסטה ריקה קוסטה ריקה - שומרת על נייטרליות משנת 1949, לאחר שפירקה את צבאה.
קריית הוותיקן קריית הוותיקן - על פי ההסכמים הלטראניים, קריית הוותיקן והאפיפיור מחויבים לנייטרליות.
שווייץ שווייץ - שומרת על נייטרליות מאז קונגרס וינה בשנת 1815.
מולדובה מולדובה - מדינה נייטרלית לפי חוקת מולדובה מאז שקיבלה עצמאות, למרות כיבוש בלתי חוקי של חבל טרנסניסטריה על ידי בדלנים פרו רוסיים אשר נתמכים על ידי רוסיה מאז שנת 1995
ליגת C9

ליגת C9 (בסינית: 九校聯盟, בפין-יין:Jiǔ xiào liánméng, באנגלית: C9 League) היא ברית רשמית של תשע אוניברסיטאות ברפובליקה העממית של סין, שיזמה הממשלה המרכזית בסין באמצעות פרויקט 985 לקידום ההתפתחות והמוניטין של ההשכלה הגבוהה בסין. ביחד, אוניברסיטאות בליגת C9 מהוות 3% מחוקרי המדינה, אך מקבלות 10% מהוצאות המחקר הלאומיות. הם מפיקים 20% מפרסומי האקדמיה של המדינה ו -30% מכלל הציטוטים. למוסדות של הליגה C9 מוקצים משאבים מיוחדים, ויש להם הסדרים מיוחדים לחלוקת משאבים זה עם זה. מוסדות של הליגה C9 מקבלים מימון משמעותי מממשלות לאומיות וגם מקומיות במטרה לבנות מרכזי מחקר חדשים, לשפר מתקנים, לקיים כנסים בינלאומיים, למשוך סגל רב-שם מרחבי העולם, ולסייע לסגל להשתתף בכנסים מחוץ למדינה.
לממשלת סין ארבע קטגוריות עיקריות של אוניברסיטאות מובחרות:
פרויקט 211 (אנ') שנוסד בשנת 1995, הוא הגדול מהשלושה והוא מאגד 116 מוסדות להשכלה גבוהה, נכון לשנת 2018. המטרה לחזק את תקני המחקר באוניברסיטאות הבכירות בסין, כאשר אוניברסיטאות החורגות מהסף מקבלות כספים מוגדלים משמעותית.
תוכנית אוניברסיטאית כפולה מהשורה הראשונה (אנ'), הכוללת: האוניברסיטה העולמית מהשורה הראשונה ובניית משמעת אקדמית מהשורה הראשונה, שנוסדה בשנת 2015 ומטרתה ליצור 42 מוסדות מובילים ברמה העולמית עד שנת 2050.
פרויקט 985 (אנ') שנוסד בשנת 1998 הסלקטיבי והוא מונה 39 מוסדות נכון לשנת 2011.
ליגת C9 היא הקבוצה המובחרת והכי סלקטיבית שנוסדה על ידי הממשלה המרכזית במאי 1998 מתוך פרויקט 985. מיסוד קבוצת עילית של אוניברסיטאות נועד למטרת קידום ההשכלה הגבוהה הסינית, טיפוח סטודנטים טובים יותר וחלוקת משאבים. באוקטובר 2009 הקשר הפורמלי בין תשעת המוסדות הוגדר בשם ליגת C9.
הליגה חברה ברשת הגלובלית של אוניברסיטאות מחקר. הרשת כוללת את הארגונים הבאים: קבוצת ראסל (בריטניה, שבסיסה בלונדון), U15 (אוניברסיטאות בגרמניה) (שבסיסה בעיר פרייבורג, הליגה האירופית לאוניברסיטאות מחקר (אירופה, שבסיסה נמצא בלוון, בלגיה), איגוד אוניברסיטאות המחקר במזרח אסיה (הרפובליקה העממית של סין, יפן, דרום קוריאה, הונג קונג וטאיוואן), איגוד האוניברסיטאות האמריקאיות (ארצות הברית של אמריקה, שבסיסה בוושינגטון די. סי.), קבוצת השמונה (אוסטרליה, שבסיסה בקנברה), אוניברסיטאות מחקר RU11 (יפן) וקבוצת אוניברסיטאות המחקר הקנדי U15, שבסיסה באוטווה. ליגת C9 הצטרפה לשותפיה ברשת הגלובלית בחתימה על ההצהרות הבאות:
הצהרת חפיי על המאפיינים של אוניברסיטאות מחקר עכשוויות.
הצהרת שאנגחאי על התפקיד הקריטי של אוניברסיטאות עתירות מחקר במערכות אקולוגיות חדשניות בעולם.
הצהרת טוקיו על הצורך בהשקעות ארוכות ומהותיות בחזית המחקר באוניברסיטאות עתירות מחקר.
האוניברסיטאות

רשימת האוניברסיטאות (נכון לשנת 2020), בסוגריים שנת הייסוד של האוניברסיטה, ושם העיר והמחוז:
אוניברסיטת פקין (1898) בייג'ינג
אוניברסיטת צינגהואה (1911) בייג'ינג
אוניברסיטת פודן (1905) שאנגחאי
אוניברסיטת ג'יאו טונג שאנגחאי (1896) שאנגחאי
אוניברסיטת המדע והטכנולוגיה של סין (1958) חפיי במחוז אנחווי
אוניברסיטת ג'ג'יאנג (1897) האנגג'ואו במחוז ג'ג'יאנג
אוניברסיטת נאנג'ינג (1902) נאנג'ינג מחוז ג'יאנגסו
אוניברסיטת שיאן ג'יאוטונג (1896) שיאן במחוז שאאנשי
מכון חרבין לטכנולוגיה (1920) חרבין, במחוז חיילונגג'יאנג, ווייהאי במחוז שאנדונג, שנג'ן במחוז גואנגדונג
ראו גם

ליגת הקיסוס
הערות שוליים

↑  THE, Best universities in China 2020, Times Higher Education, September 16 2019.
↑  THE, Eastern stars: Universities of China's C9 League excel in select fields, Times Higher Education, February 17, 2011.
↑  U15, International ,Hefei Statement.
↑  U15, International, Shanghai Statement.
↑  U15, International, Tokyo Statemen.
מדיאסטנוסקופיה

מדיאסטנוסקופיה (באנגלית: Mediastinoscopy) היא בדיקה אנדוסקופית הסורקת את חלל המדיאסטינום. המדיאסטנוסקופיה משמשת בעיקר לצורך נטילת ביופסיה.
מדיאסטינוסקופיה משמשת גם לסקירת קשרי לימפה במדיאסטנום במקרים של חשד לסרטן הריאה. או לאבחון מחלות כמו סרקואידוזיס או לימפומה. בעבר הייתה מדיאסטנוסקופיה הבדיקה המובילה לאיתור סרטן הריאה, אך כיום, עם התפתחות אמצעי הדימות, ישנה העדפה לבדיקה באמצעים שאינם פולשניים, כמו CT, והשימוש בבדיקה פחת.
ביצוע ההליך

מדיאסטינוסקופיה מבוצעת על ידי רופא (בדרך כלל כירורג חזה). המטופל שוכב על הגב, ומורדם בהרדמה מלאה, מבוצע חתך קטן מעל עצם הסטרנום דרכו מוכנס המדיאסטינוסקופ אל המדיאסטנום. באמצעות המכשיר ניתן גם ליטול ביופסיה. בסיום הפעולה החתך נתפר באמצעות תפרים נמסים.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מבטיח

"מבטיח" הוא סינגל שהוקלט על ידי הזמר הישראלי עדן חסון. את השיר הוציאה חברת התקליטים שרית הפקות, ב-10 באוגוסט 2021, כסינגל מתוך אלבום 2. השיר נכתב והולחן על ידי חסון, והופק על ידי יעקב למאי.
ביקורות

מבקר המוזיקה הישראלי יוסי חרסונסקי כתב ביקורת חיובית על השיר, והעניק לו שלושה וחצי כוכבי זהב מתוך חמישה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 4 |  |
|  ישראל | המצעד הרשמי של גלגלצ | 9 |  |
רשימת השמעה

| מבטיח> מס' | מבטיח> שם | מבטיח> מילים | מבטיח> הפקה | מבטיח> משך | מבטיח>  | מבטיח>  | מבטיח>  | מבטיח>  | מבטיח>  |
| --- | --- | --- | --- | --- | --- | --- | --- | --- | --- |
| 1. | מבטיח  | עדן חסון | עדן חסון, יעקב למאי | 3:10 |  |  |  |  |  |
היסטוריית יציאות לאור

| אזור | תאריך יציאה | פורמט | חברות תקליטים |
| --- | --- | --- | --- |
| עולם | 10 באוגוסט 2021 | הורדה דיגיטלית • סטרימינג | שרית הפקות |
הערות שוליים

↑  "הספקנו כבר לחלום על משפחה וילדים": עדן חסון עם בלדה חדשה, באתר ‏מאקו‏, 10 באוגוסט 2021
↑  עדן חסון, באתר של יוסי חרסונסקי
| עדן חסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | שמישהו יעצור אותי • אלבום 2 |  |
| עדן חסון - סינגלים |
| --- | --- | --- |
| שמישהו יעצור אותי | "שמישהו יעצור אותי" • "ילדים כאלה" • "שיכורים" • "מתפוצץ לי הראש" • "אני מבולבל" • "היי DJ" • "כפיות" • "איך את אוהבת" • "עיניים" |  |
| אלבום 2 | "כשנגמרת הסופה" • "שמפניה" • "מה עבר עליי" • "את חסרה לי" • "איתך" • "אל תשברי לי את הלב" • "שבועיים" • "סיבובים" • "שקיעות אדומות" • "גדל לי קצת זקן" • "נוריד ת'חולצה" • "שימי פס" • "מבטיח" • "מדליקה לי הכל" |  |
| סינגלים אחרים | "לא מרגיש טוב" • "מה פספסתי" • "כולם רוצים אהבה" • "ככה כל יום" • "בואי נישן על זה" • "עושה לי צרות" • "מטפסים על הקירות" • "עד שתבואי עד אליי" • "שוב" • "אז מה עכשיו" • "חישגוזים" • "החיים לפניי" • "לא תראה אותי בוכה" • "ישיבות" • "לא שותה לא מעשן" • "שניפגש רק בשמחות" • "אנחנו זה גורל" • "אהובה שלי" • "צוחקת ובוכה" • "אין אותי" • "שיבולים" • "מה עשית לי" • "חורף באילת" • "לב שביר" • "אין מרחק בינינו" |  |
| שירים אחרים | "אין יותר מועדונים" |  |
מדינה מתפתחת

מפה המציגה את רמת הפיתוח בכל מדינה. ככל שהצבע של המדינה כהה יותר, כך רמת הפיתוח בה גבוהה יותר.
המונח מדינה מתפתחת מציין באופן כללי, מדינה שבה קיימת רמה נמוכה של רווחה חומרית לתושביה, כגון של תשתיות, טכנולוגיה, השכלה, כלכלה, בריאות ושירותים. עם זאת, אין הגדרה יחידה המקובלת בכל העולם למונח מדינה מתפתחת, ולפיכך קיימות מדינות מתפתחות שבהן רמת הרווחה החומרית נמוכה ביותר לעומת אחרות בהן רמה זו גבוהה עד מאוד.
מדינות אלה שוכנות בעיקר באמריקה הדרומית והמרכזית, באפריקה, במרבית אסיה וגם באירופה. תושביה סובלים לרוב ממצוקות רבות כגון אבטלה, מצוקת דיור, תנאי תברואה ירודים, עוני ורעב. רוב התושבים הם כפריים אשר מקור פרנסתם העיקרי הוא חקלאות.[דרוש מקור] שיטות העבודה במדינות אלו הן לרוב מסורתיות (לא מודרניות וללא מכונות תעשייתיות) ומספקות תוצרת מועטה.
מדינות אלה מהוות כחמש-שישיות ממדינות העולם.[דרוש מקור]
נהוג להגדיר את מדינות העולם השלישי כמדינות מתפתחות. לעומת זאת, נהוג להגדיר כמדינות מפותחות את אלה החברות למשל בארגון לשיתוף פעולה ולפיתוח כלכלי (OECD), אשר קבע קריטריונים כלכליים, משפטיים וחברתיים, שבהם חייבות לעמוד מדינות המעוניינות להצטרף לשורותיו. מדינות שכלכלתן מתקדמת יותר מאשר כלכלת מדינות מתפתחות אך שאינן עומדות במלוא הקריטריונים של מדינה בעלת כלכלה מפותחת, נכללות לרוב תחת ההגדרה של "מדינות שנעשו-מתועשות לאחרונה".
הגירה

הפערים בין המדינות המתפתחות למדינות המפותחות יוצרים גלי הגירה. מהגרים רבים עוזבים את המדינות המתפתחות ועוברים למדינות המפותחות בחיפוש אחר פרנסה ושיפור ברמת חייהם. בדרך כלל מהגרים אלה הם אנשים צעירים ומשכילים, שאילו היו נשארים במדינות המוצא שלהם היו יכולים לחזק אותן ולסייע במעבר ממדינה מתפתחת למדינה מפותחת.[דרוש מקור]
הערות שוליים

↑  סוליביאן, ארתור; סטיבן מ' שריפין (2003). כלכלה: עקרונות בפעולה. Upper Saddle River, New Jersey 07458: Pearson Prentice Hall. p. 471. ISBN 0-13-063085-3.{{cite book}}:  תחזוקה - ציטוט: location (link)
↑  Countries and territories most in need, OECD.org
| --- | --- |
בקרת זהויות :  NLI: 987007550789705171  BnF: cb119456356 (data)  GND: 4014954-7  LCCN: sh85037341  NARA: 10640796  NDL: 00566724  NKC: ge137969  VIAF: 259366441   WorldCat (עם VIAF): 259366441 
ערך זה הוא קצרמרבנושא מדינות. אתם מוזמנים לתרום לוויקיפדיה ו.
מבטל כיסו של חבירו

מבטל כיסו של חברו פירושו: מונע רווח מחברו (כיס = ארנק). בהלכה קיים דיון האם המחזיק ברשותו כספים של חברו ומונע ממנו להפיק מהם רווח נחשב כמזיק, וצריך לפצות על הרווחים שמנע.